প্রাচীন মিশরীয় শারীরস্থানিক অধ্যয়ন

প্রাচীন মিশরীয় শারীরস্থানিক অধ্যয়ন হল প্রাচীন মিশরের শারীরস্থানের ইতিহাস সম্বন্ধীয় একটি নিবন্ধ। প্রত্নতাত্ত্বিক প্রমাণ অনুসারে খ্রিস্টপূর্ব ৩,১০০ অব্দ থেকে দ্বিতীয় শতাব্দীর শেষ অবধি, শারীরস্থানিক অধ্যয়নগুলো পৃথিবীর অন্যান্য অংশের থেকে প্রাচীন মিশরীয় জাতিগুলোর মধ্যেই সর্বাধিক প্রচলিত ছিল। প্রাচীন মিশরীয় সভ্যতার মানুষজন শারীরস্থানিক অধ্যয়নের একটি স্বতন্ত্র রীতি প্রবর্তন করেছিল, যা মানবজাতির মধ্যে শারীরস্থানিক বোঝাপড়ার বিকাশের দিকে যে প্রথম আন্দোলন ঘটেছিল তার প্রতিনিধিত্ব করেছিল; ঐতিহাসিকভাবে মিশরেই সর্বপ্রথম শারীরস্থানিক অধ্যয়ন বিকাশ লাভ করেছিল। মিশরীয় জাতির লোকেরাই প্রথম শারীরস্থানিক অধ্যয়নগুলোর লিখিত বিবরণী তৈরি করেছিল। ধারণা করা হয় ম্যানিথো প্রথম দিককার একজন শারীরস্থানবিদের কাজ নথিভুক্ত করেছেন। ম্যানিথো তাঁর Aegyptiaca ("মিশরের ইতিহাস") রচনায় বলেন যে, ফেরাউন জের একজন শারীরস্থানবিদ ছিলেন, যদিও আরেকটি উৎস ফেরাউনের শারীরস্থানবিদ হওয়ার সম্ভাবনা কম বলে মনে করে। বলা হয়ে থাকে ফেরাউন জের সর্বপ্রথম শারীরস্থানিক অধ্যয়নের উপর কোন লিখিত বিবরণ রচনা করেছিলেন,ব্যবহারিক মেডিসিন এবং শারীরস্থানের পুস্তক শিরোনামে, যেটির সম্বন্ধে জানা গেলেও বর্তমানে আর তার অস্তিত্ব নেই। তবে এমনও হতে পারে যে, ফেরাউনের শাসনামলে গ্রন্থটি রচিত হওয়ার কারণে তাঁর প্রতি শ্রদ্ধা নিবেদন করার জন্য তাঁর নামটি সেখানে উল্লেখ করা হয়, যদিও গ্রন্থটি সেসময় রচিত হয়েছে বলে জানা যায়। আলেকজান্দ্রিয়ার দুজন অধিবাসী হিরোফিলাস ও ইরাসিস্ট্রাটাস, যাঁরা তথাকথিত স্কুল অফ আলেকজান্দ্রিয়াতে অংশ নিয়েছিলেন, তাঁরা মানবদেহ ব্যবচ্ছেদের চর্চা শুরু করার মাধ্যমে শারীরস্থানিক বোঝাপড়া এবং জ্ঞান অর্জনে অবদান রেখেছিলেন। মিশরীয় সভ্যতা দেহের বাহ্যিক অঙ্গগুলোর নামকরণ প্রচলন করেছিল, চর্চাকারীরা দেহের সমস্ত অঙ্গের মধ্যে মেটু সম্বন্ধে অবগত ছিল, হৃৎপিণ্ড কী জিনিস বুঝতে পেরেছিল, এবং মিশরীয় অঞ্চলগুলোতে শারীরস্থান চর্চার কেন্দ্রস্থল ছিল। শারীরস্থানিক গবেষণার জ্ঞান প্যাপাইরি এবং অস্ট্রাকা, বিশেষত এবারস , এডউইন স্মিথ এবং কাহুন প্যাপাইরি থেকে প্রাপ্ত। মমি তৈরির বিষয়ে এখন পর্যন্ত টিকে থাকা মাত্র দুটি পাঠ্যের মধ্যে একটি হচ্ছে সুগন্ধি বস্তুদ্বারা রক্ষা করার আচার-অনুষ্ঠান সংক্রান্ত প্যাপাইরাস (The Ritual of Embalming Papyrus)। মমি তৈরির কৌশলগুলো শারীরস্থানিক জ্ঞানের উন্নতি সাধন করে। এবারস প্যাপাইরাস মেটুর বর্ণনা প্রদান করে। মেটু এমন একটি শব্দ যার দ্বারা ভাস্কুলার স্ট্রাকচার, নালিকা, টেন্ডন বা সম্ভবত স্নায়ুগুলোকে বোঝায়, যা মানুষের মাথার বিভিন্ন অংশে চলে, এরকম বায়ান্নটি মেটু এবারসের মধ্যে বর্ণিত হয়েছে। মূল নিবন্ধ: এডুইন স্মিথ প্যাপিরাস এডুইন স্মিথ প্যাপিরাসে মেনিনজেস এবং সেরিব্রোস্পাইনাল তরল সম্বন্ধে বিশদ বিবরণ পাওয়া যায়। পাঠ্যটিতে প্রশংসনীয়ভাবে বাস্তবসম্মত পরিভাষা ব্যবহার করে শারীরস্থানিক কাঠামোগুলোর বর্ণনা করা হয়েছে, সেই সাথে শারীরস্থানিক ক্রম অনুসারে আঘাতের বিবরণ দেওয়া রয়েছে। Loukas M, Hanna M, Alsaiegh N, Shoja MM, Tubbs RS (২০১১)। "Clinical anatomy as practiced by ancient Egyptians": 409–15। ডিওআই:10.1002/ca.21155। পিএমআইডি 21509810।  Ali M. Elhadi; Samuel Kalb। The Journey of Discovering Skull Base Anatomy in Ancient Egypt and the Special Influence of Alexandria (page 1, 3 - Head Anatomy in Ancient Egypt। Neurosurgical Focus 2012। সংগ্রহের তারিখ ২০১৫-০৬-২৮।  Ancient Civilizations ওয়েব্যাক মেশিনে আর্কাইভকৃত ১ জুলাই ২০১৫ তারিখে Toothil school, Nottingham [Retrieved 2015-06-28] J.F. Nunn - Ancient Egyptian Medicine (p.121-122) published by University of Oklahoma Press 2002, 240 pages, আইএসবিএন ০৮০৬১৩৫০৪২ [Retrieved 2015-07-04] M Gadalla - Excerpt of Historical Deception:The Untold story of Ancient Egypt (page 300) ওয়েব্যাক মেশিনে আর্কাইভকৃত ২০১৫-০৯-২৩ তারিখে আইএসবিএন ০৯৬৫২৫০৯২X [Retrieved 2015-07-04] Martín-Araguz A, Bustamante-Martínez C, Emam-Mansour MT, Moreno-Martínez JM (জুন ২০০২)। "Neuroscience in ancient Egypt and in the school of Alexandria": 1183–94। পিএমআইডি 12134287।  Medicine within Ancient Egypt From the Period of the Old Kingdom to the New Kingdom (c.2575 - 1070 B.C.) ওয়েব্যাক মেশিনে আর্কাইভকৃত জুন ৩০, ২০১৫ তারিখে published by University of Zagreb School of Medicine [Retrieved 2015-06-29] BBC Bitesize - Doctors and progress in Egyptian medicine ওয়েব্যাক মেশিনে আর্কাইভকৃত ২২ এপ্রিল ২০১৭ তারিখে published by British Broadcasting Corporation 2014 [Retrieved 2015-06-28] Robert (Bob) Brier, Ronald S. Wade - Surgical Procedures during ancient Egyptian Mummification Chungará (Arica) v.33 n.1 Arica ene. 2001 [Retrieved 2015-06-29] (ed. see also this link) Article entitled - Neuroscience for Kids : The Edwin Smith Surgical Papyrus published by Washington University [Retrieved 2015-06-28]